
专诪讘"谉

转谞谉 讛转诐 诪驻讬专讬谉 谞讚专讬诐 讘砖讘转 讜谞砖讗诇讬谉 诇谞讚专讬诐 砖讛谉 诇爪讜专讱 讛砖讘转 讗讬讘注讬讗 诇讛讜 诪驻讬专讬谉 谞讚专讬诐 讘砖讘转 诇爪讜专讱 讛砖讘转 讗讜 讚讬诇诪讗 讗驻讬诇讜 砖诇讗 诇爪讜专讱 讛砖讘转 讜驻砖讟讬谞谉 转谞讗讬 讛讬讗 诇诪"讚 讛驻专转 谞讚专讬诐 讻诇 讛讬讜诐 讟驻讬 诇讗 讗驻讬诇讜 砖诇讗 诇爪讜专讱 讛砖讘转 诪讬驻专. 诇诪"讚 诪注转 诇注转 诇爪讜专讱 讛砖讘转 讗讬谉 砖诇讗 诇爪讜专讱 讛砖讘转 诇讗 讜讻讘专 讗讬驻住讬拽讗 讛诇讻转讗 讻诪"讚 讻诇 讛讬讜诐 讛讬诇讻讱 诪驻讬专讬谉 谞讚专讬诐 讘砖讘转 讗驻讬诇讜 砖诇讗 诇爪讜专讱 讛砖讘转 讜讛讬讻讗 讚谞讚专讛 砖诇讗 讘驻谞讬 讘注诇讛 讜砖诪注 讘注诇讛 讜讛驻专 诇讛 讜讛讬讗 诇讗 讬专注讛 砖讛驻专 诇讛 讛驻专转讜 讛驻专讛 讚转谞讬讗 *讗讬砖讛 讛驻专诐 讜讛' 讬住诇讞 诇讛 讘诪讛 讛讻转讜讘 诪讚讘专 讜讻讜' 讻讚讗讬转讗 讘砖诇讛讬 讛诇讻讜转 [诪诪住'] 砖讘转 讜转谞谉 谞诪讬* 讛讗砖讛 砖谞讚专讛 讘谞讝讬专 讜讛讬转讛 砖讜转讛 讬讬谉 讜诪讟诪讗讛 诇诪转讬诐 讛"讝 住讜驻讙转 讗转 讛讗专讘注讬诐 讛驻专 诇讛 讘注诇讛 讜讛讬讗 诇讗 讬讚注讛 砖讛讬驻专 诇讛 讘注诇讛 讜讛讬转讛 砖讜转讛 讬讬谉 讜诪讟诪讗讛 诇诪转讬诐 讗讬谞讛 住讜驻讙转 讗转 讛讗专讘注讬诐 专' 讬讛讜讚讛 讗讜诪专 讗诐 讗讬谞讛 住讜驻讙转 讗转 讛讗专讘注讬' 转住驻讜讙 诪讻转 诪专讚讜转. 讜讛诇讻转讗 讻专"讬 讚诇讬讻讗 讚驻诇讬讙 注诇讬讛: 讜谞砖讗诇讬谉 诇谞讚专讬诐 砖讛谉 诇爪讜专讱 讛砖讘转. 讗讬讘注讬讗 诇讛讜 讻砖诇讗 讛讬讛 诇讛谉 讗驻砖专 诪讘注讜讚 讬讜诐 讗讜 讗驻讬' 讻砖讛讬讛 诇讛谉 讗驻砖专 (讗) 转"砖 讚讗讝讚拽讬拽讜 诇讬讛 专讘谞谉 诇讘专讬讛 讚诪专 讝讜讟专讗 讘专讬讛 讚专讘讬 讝讬专讗 讗驻讬诇讜 讘谞讚专讬诐 砖讛讬讛 讗驻砖专 诇讛谉 诪讘注"讬 住讘专 专讘 讬讜住祝 诇诪讬诪专 谞砖讗诇讬谉 诇谞讚专讬诐 讘砖讘转 讘讬讞讬讚 诪讜诪讞讛 讗讬谉 讘讙' 讛讚讬讜讟讜转 诇讗 诪讗讬 讟注诪讗 诪砖讜诐 讚诪讬转讞讝讬 讻讚讬谞讗 讗"诇 讗讘讬讬 讻讬讜谉 讚住讘讬专讗 诇谉 讗驻讬诇讜 诪注讜诪讚 讜讗驻讬诇讜 讘拽专讜讘讬诐 讜讗驻讬诇讜 讘诇讬诇讛 诇讗 诪讬转讞讝讬 讻讚讬谞讗 讗诪专 专讘讗 讗诪专 专讘 谞讞诪谉 讛诇讻讛 谞砖讗诇讬谉 诇谞讚专讬诐 注讜诪讚 讜讗驻讬诇讜 讬讞讬讚讬 讜讘诇讬诇讛 讜讘砖讘转 讜讘拽专讜讘讬诐 讜讗驻讬诇讜 讛讬讛 诇讛谉 讗驻砖专 诪讘注"讬.





专讬讟讘"讗

转谞谉 讛转诐 诪驻讬专讬谉 谞讚专讬诐 讘砖讘转 讜谞砖讗诇讬谉 诇讞讻诐 讘谞讚专讬诐 砖讛诐 诇爪讜专讱 讛砖讘转:



讗讬讘讬注讬讗 诇讛讜 诪驻讬专讬谉 谞讚专讬诐 讘砖讘转 讻诇讜诪专 注"讬 讘注诇 诇爪讜专讱 讛砖讘转 讚讜拽讗 讛讜讗 讗讘诇 砖诇讗 诇爪讜专讱 诇讗. 讚讜诪讬讗 讚砖讗诇讛 诇讞讻诐 讜讻讬 拽转谞讬 住讬驻讗 诇爪讜专讱 讛砖讘转 讗驻讬诇讜 讗讛驻专讛 (讗) 诪讗讬 讗讜 讚讬诇诪讗 诪驻讬专讬谉 谞讚专讬诐 讗驻讬诇讜 (讘) 诇爪讜专讱 讛砖讘转 讜讻讬 拽转谞讬 讘诪转谞讬' 诇爪讜专讱 讛砖讘转 讗砖讗诇讛 讚讞讻诐 讘诇讞讜讚 拽讗讬 讜驻砖讟讬谞谉 转谞讗讬 讛讬讗 讚诇诪"讚 讛驻专转 谞讚专讬诐 讻诇 讛讬讜诐 讟驻讬 诇讗 讗驻讬诇讜 砖诇讗 诇爪讜专讱 讛砖讘转 讚讗讬 诇讗 诪驻专 讛砖转讗 诇讗 诪爪讬 诪驻专 诇诪讞专 诪砖讗"讻 讘砖讗诇讛 讜诇诪"讚 讛驻专转 谞讚专讬诐 诪注转 诇注转 讚讜拽讗 诇爪讜专讱 讛砖讘转 讗讘诇 砖诇讗 诇爪讜专讱 讛砖讘转 诇讗 讚讛讗 讗驻砖专 诇讛驻专 诇诪讞专转讜 讜讛讜讬讗 诇讛 讻砖讗诇讛 诇讞讻诐 砖讗讬谞讜 诪转讬专 诇讚讘专讬 讛讻诇 讗诇讗 诇爪讜专讱 讛砖讘转:



讻转讘 专讘讬谞讜 讝"诇 讜讻讘专 讗讬驻住讬拽讗 讛诇讻转讗 讻诪讗谉 讚讗诪专 讛驻专转 谞讚专讬诐 讻诇 讗讜转讜 讛讬讜诐 讛讬诇讻讱 诪驻讬专讬谉 谞讚专讬诐 讘砖讘转 讗驻讬诇讜 砖诇讗 诇爪讜专讱 讛砖讘转 讜讻讬 转讬诪讗 讜转驻砖讜讟 诇讬讛 诪诪转谞讬' 讚拽转谞讬 住讬驻讗 谞讚专讛 注诐 讞砖讻讛 诪驻专 注讚 砖诇讗 转讞砖讱 讜讻讬讜谉 讚注诐 讞砖讻讛 谞讚专讛 诪讻诇诇 讚砖诇讗 诇爪讜专讱 讛砖讘转 谞讬谞讛讜 讜讗驻讬诇讜 讛讻讬 拽转谞讬 讚诪驻专 讘讜 讘讬讜诐 讘砖讘转 注讚 砖诇讗 转讞砖讱 讜讬"诇 讚讗讬谉 讛讻讬 谞诪讬 讜讗讜专讞讗 讚转诇诪讜讚讗 讛讜讗 诇诪讬讚拽 诪讞讚讗 讘讘讗 诪讗讬 讚转谞讬 讘讗讬讚讱 讘讛讚讬讗 讜讻讚讗讬转讗 讘驻专拽 讞讝拽转 讛讘转讬诐 讛讗 砖诇砖讛 诪讘讬讗 讜拽讜专讗 讜讻讚讻转讬讘谞讗 讛转诐 讗讬 谞诪讬 讚诇讗 驻住讬拽讗 诇讬讛 讚讬诇诪讗 讚讛讗 讚谞讚专讛 注诐 讞砖讻讛 讛讬讬谞讜 注"砖 注诐 讞砖讻讛 讜诇讗 讘讬讜诐 砖讘转 讻谞"诇:



讻转讘 专讘讬谞讜 讝"诇 讜讛讬讻讗 讚谞讚专讛 砖诇讗 讘驻谞讬 讘注诇讛 讜砖诪注 讘注诇讛 讜讛驻专 诇讛 讜讛讬讗 诇讗 讬讚注讛 砖讛驻专 诇讛 讛驻专转讜 讛驻专讛 讚转谞讬讗 讗讬砖讛 讛驻专诐 讜讛' 讬住诇讞 诇讛 讘诪讛 讛讻转讜讘 诪讚讘专 讘讗砖讛 砖讛驻专 诇讛 讗讘讬讛 讗讜 讘注诇讛 讜讛讬讗 诇讗 讬讚注讛 讜讛讬转讛 砖讜转讛 讬讬谉 砖讛讬讗 爪专讬讻讛 讻驻专讛 讜转谞谉 谞诪讬 讛讗砖讛 砖谞讚专讛 讘谞讝讬专 讜讛讬转讛 砖讜转讛 讬讬谉 讜诪讟诪讗讛 诇诪转讬诐 讛专讬 讝讜 住讜驻讙转 讗转 讛讗专讘注讬诐 讛驻专 诇讛 讘注诇讛 讜讛讬讗 诇讗 讬讚注讛 讜讛讬讗 砖讜转讛 讬讬谉 讜诪讟诪讗讛 诇诪转讬诐 讗讬谞讛 住讜驻讙转 讗转 讛讗专讘注讬诐:



转住驻讜讙 诪讻转 诪专讚讜转. 驻讬专讜砖 诪讚专讘谞谉 讜讛诇讻转讗 讻专讘讬 讬讛讜讚讛 讚诇讬讻讗 讚驻诇讬讙 注诇讬讛 注"讻:



讜谞砖讗诇讬谉 诇讞讻诐 诇谞讚专讬诐 砖讛诐 诇爪讜专讱 讛砖讘转. 驻讬' 讗讘诇 砖诇讗 诇爪讜专讱 砖讘转 诇讗 讜讞专诪讜转 砖讛爪讘讜专 谞讜讛讙讬谉 诇讛转讬专 讘诪拽爪转 诪拽讜诪讜转 讚诇讗 讘注讜 砖讗诇讛 讻讚讻转讬讘谞讗 讘讛讗讬 诪讻讬诇转讗 讗讜诪专 诪讜专讬 谞专"讜 砖诪转讬专讬谉 讗讜转谉 讘砖讘转 讚讛讜讜 诇讛讜 讻讛驻专讛 讚诇讗 讘注讬 注讬讜谉 讜讘讚讬拽讛 讜讝讬诪谞讬谉 讚诇讗 讗驻砖专 诇讛讜 讗诇讗 讘砖讘转 讚讛讜讬 讬讜诐 讻谞讜驻讬讗 讚专讘讬诐 讜砖讗诇讛 讚讞讻诐 讘谞讚专讬诐 砖讗讬谞诐 诇爪讜专讱 砖讘转 讘讚讬注讘讚 讛讬转专讗 讛讬讗:



讗讬讘注讬讗 诇讛讜 讘砖诇讗 讛讬讛 讗驻砖专 诇讛诐 诪讘注讜讚 讬讜诐 讚讜拽讗 讗讜 讗驻讬诇讜 讘砖讛讬讛 讗驻砖专 诇讛诐 诪讘注讜讚 讬讜诐 谞砖讗诇讬谉 诇爪讜专讱 砖讘转 诪讬讛转 转讗 砖诪注 讚讗讝讚拽讬拽讜 诇讬讛 专讘谞谉 诇讘专讬讛 讚专讘 讝讜讟专讗 讘专讬讛 讚专' 讝讬专讗 讗驻讬诇讜 讘谞讚专讬诐 砖讛讬讛 讗驻砖专 诇讛诐 诪讘注讜讚 讬讜诐 讜讻谉 讛诇讻转讗:



住讘专 专讘 讬讜住祝 诇诪讬诪专 谞砖讗诇讬谉 诇讞讻诐 谞讚专讬诐 讘砖讘转 讘讬讞讬讚 诪讜诪讞讛. 讜驻讬' 讚讙诪讬专 讜住讘讬专 讻讚驻住讬拽谞讗 讘驻专拽讗 拽诪讗 [讚祝 讞:] 讗讘诇 诇砖诇砖讛 诇讗 诪"讟 诪砖讜诐 讚诪讬讞讝讬 讻讚讬谞讗 讗"诇 讗讘讬讬 讻讬讜谉 讚住讘讬专讗 诇谉 讛驻专转 谞讚专讬诐 讗驻讬诇讜 诪注讜诪讚 讜讗驻讬诇讜 讘拽专讜讘讬诐 讜讗驻讬' 讘诇讬诇讛 诇讗 诪转讞讝讬 讻讚讬谞讗 驻讬专讜砖 讜讗驻讬诇讜 讻讬 讛讜讬 讘专讞讜拽讬诐 讜讘讬讜诐 讜诪讬讜砖讘 讜诇讗 讞讬讬砖讬谞谉 讚讟注讜 讗讬谞砖讬 讘讛讗:





驻讬专讜砖 讛专讗"砖

转谞谉 讛转诐 诪驻讬专讬谉 谞讚专讬诐 讘砖讘转 讻讜'. 诪砖谞讛 讛讬讗 讘砖讬诇讛讬 砖讘转:



讜谞砖讗诇讬谉 诇讞讻诐 谞讚专讬诐 砖讛诐 诇爪讜专讱 讛砖讘转. 讻讙讜谉 谞讚专讬 讗讻讬诇讛 讜砖转讬讛:



讗讬讘注讬讗 诇讛讜 诪驻讬专讬谉 谞讚专讬诐 讘砖讘转 诇爪讜专讱 讛砖讘转 讚讜拽讗. 讜诇爪讜专讱 讛砖讘转 讚拽转谞讬 讘住讬驻讗 讗转专讜讬讬讛讜 拽讗讬 讜讛讗讬 讚拽转谞讬 讘砖讘转 讘砖讘转 转专讬 讝讬诪谞讬 诪驻专砖 讟注诪讗 讘砖讬诇讛讬 砖讘转 诪砖讜诐 讚砖讗诇讛 爪专讬讻讛 讘"讚 讜讛驻专讛 讗讬谞讛 爪专讬讻讛 讘"讚:



讗讜 讚诇诪讗 讗驻讬' 砖诇讗 诇爪讜专讱 讛砖讘转. 讜诪砖讜诐 砖讝诪谞讛 注讜讘专 诇讻砖转讞砖讱 讗"谞 诪砖讜诐 讚讘注诇 诪驻专 讘诇讗 驻转讞 讜讘诇讗 讞专讟讛 讘讚讘讜专 讘注诇诪讗 诪驻专 讗驻讬' 砖诇讗 诇爪讜专讱 讛砖讘转:



诪讗讬 讗讬专讬讗 讞砖讻讛 讗驻讬' 讘转讜讱 讛讬讜诐 讗讬谞讜 讬讻讜诇 诇讛驻专. 讻讙讜谉 住诪讜讱 诇讞砖讻讛 砖讗讬谉 诇讛 砖讛讜转 讘讬讜诐 注讜讚 诇讗讻讜诇 讜诇砖转讜转 讗讘诇 诪专讬砖讗 讚拽转谞讬 诪驻专 诇讛 注讚 砖诇讗 转讞砖讱 讚诪砖诪注 住诪讜讱 诇讞砖讻讛 诇讗 讘注讬 诇诪讬讚拽 讚讗讬讻讗 诇讚讞讜讬讬 诪驻专 诪讘注讜讚 讬讜诐 拽讗诪专 讚讗讬讻讗 砖讛讜转 讘讬讜诐 诇讗讻讜诇 讗讘诇 诪住讬驻讗 诪讚拽讚拽 砖驻讬专 讚诪砖诪注 讚讜拽讗 讞砖讻讛 讛讗 讘讬讜诐 讗驻讬' 住诪讜讱 诇讞砖讻讛 诪爪讬 诪驻专:



诪"讚 讻诇 讛讬讜诐 讗讬谉 讟驻讬 诇讗. 砖诇讗 诇爪讜专讱 讛砖讘转 讻讬讜谉 讚讗讬 讗驻砖专 诇讛驻专 诪砖转讞砖讱 讛拽讬诇讜 讞讻诪讬诐 诇讛驻专 讘砖讘转 讗祝 砖诇讗 诇爪讜专讱:



讜诇诪"讚 诪注转 诇注转 诇爪讜专讱 讛砖讘转 讗讬谉 砖诇讗 诇爪讜专讱 诇讗. 讗诐 谞讚专讛 讘砖讘转 讗讬谞讜 诪驻专 讗诇讗 诇爪讜专讱 讛砖讘转 讗讘诇 讗诐 谞讚专讛 讘注"砖 讜砖诪注 讘注诇讛 讜诇讗 讛驻专 诇讛 诪驻专 讘砖讘转 讗驻讬诇讜 砖诇讗 诇爪讜专讱 讛砖讘转 讜讗注"驻 砖讛讬讛 讬讻讜诇 诇讛驻专 诪讗转诪讜诇 讛讗 讗诪专讬谞谉 诇拽诪谉 讚谞砖讗诇讬谉 注诇 谞讚专讬诐 讘砖讘转 诇爪讜专讱 讛砖讘转 讗驻讬' 讘谞讚专讬诐 砖讛讬讛 诇讛诐 诇讬砖讗诇 诪讘注讜讚 讬讜诐 讛诇讻讱 讛"谞 讻讬讜谉 讚讝诪谞讜 注讜讘专 讗驻讬' 砖诇讗 诇爪讜专讱 诪驻讬专讬谉 讜讛讱 讘专讬讬转讗 讚拽转谞讬 讗讬谉 诪驻讬专讬谉 讗诇讗 诇爪讜专讱 讛砖讘转 讗转讬讗 讻专' 讬讜住讬 讘专' 讬讛讜讚讛 讜讘谞讚专讛 讘砖讘转:



讘砖诇讗 讛讬讛 诇讛诐 驻谞讗讬 诪讘注讜讚 讬讜诐. 讻讙讜谉 砖谞讚专 讘砖讘转 讗讜 诇讗 谞讝讚诪谉 诇讜 讞讻诐 诪注"砖:



诪砖讜诐 讚诪讞讝讬 讻讚讬谞讗. 讻讬讜谉 砖爪专讬讱 砖诇砖讛 讜讗讬谉 讚谞讬谉 讘砖讘转:



讻讬讜谉 讚住"诇 讗驻讬' 诪注讜诪讚 讻讜'. 讜讚讬谉 讚讜拽讗 诪讬讜砖讘 讜讘讬讜诐 讚讻转讬讘 讘讬讜诐 讛谞讞讬诇讜 讗转 讘谞讬讜 讜拽专讜讘讬诐 驻住讜诇讬诐 讚讻转讬讘 诇讗 讬讜诪转讜 讗讘讜转 注诇 讘谞讬诐 讜讻诇 讛讻砖专 诇讚讜谉 讻砖专 诇讛注讬讚:



讻讗谉 专讗讜讬 诇讙专讜住 讛讗 讚讻转讜讘 诇注讬诇 讞讬讬讗 讘专 专讘 砖讚讬 讙讬专讗 讜讘讚讬拽 讛讬讛 诪讜专讛 讞爪讬诐 讜讘讜讚拽 讗转 讛谞讜讚专 讗诐 谞转讞专讟 注诇 谞讚专讜. 讚住"诇 讗驻讬' 诪注讜诪讚 讚驻讜转讞讬谉 讘讞专讟讛 讻诇 讚讛讜 讜讗讬谉 爪专讬讱 诇诪爪讜讗 驻转讞 诇谞讚专讜 讛诇讻讱 讛讬讛 诪转注住拽 讘讚讘专讬诐 讗讞专讬诐 讘砖注讛 砖讛讬讛 诪转讬专 谞讚专 讻讬 讗讬谉 爪专讬讱 讬砖讜讘 讛讚注转 讗诇讗 讚专讱 注专讗讬 讛讬讛 诪转讬专 讜讗讬转 讚讙专住 砖专讬 谞讚专讗 讜讘讜讚拽 驻讬专讜砖 讛讬讛 诪转讬专 谞讚专 讜讘讜讚拽 住讻讬谉:



专讘讛 讜专讘 讛讜讗 讛讜讛 讬转讬讘 讜拽讗讬诐. 驻讬专讜砖 讛讬讛 讬讜砖讘 讜注讜诪讚 砖诇讗 讛讬讛 讞讜砖砖 诇讬砖讘 讘讬砖讜讘 讛讚注转 讗诇讗 讚专讱 注专讗讬 讛讬讛 诪转讬专 谞讚专讬诐:



讗诇讗 讗讬诪讗 讛诇讻讛 谞砖讗诇讬谉 谞讚专讬诐 讘诇讬诇讛. 讜拽诪"诇 讚诇讗 讞砖讬讘 讻诪讜 讚讬谉:



讗诪专 专' 讗讘讗 讗诪专 专讘 讛讜谞讗 讙专住 讜诇"讙 讗诪专 专讘:



讗"诇 专' 讗讘讗 诇专讘 讛讜谞讗 讗诪专 专讘 讛讻讬 讗"诇 讗砖拽讬讬谉 拽讗诪专转 讗讜 讗砖转拽讬谉. 讗"诇 专讘 讛讜谞讗 诪拽讜讘诇 诇讱 诪讛 砖讗诪专转讬 讜讗转讛 讗讜诪专 诇讛砖拽讜转讬 讗诐 专讘 讗诪专讛 讗讜 讗讬谞讜 诪拽讜讘诇 诇讱 讜讗转讛 转诪讛 讗诐 专讘 讗诪专讛 讜诇讛砖转讬拽谞讬 讗转讛 讗讜诪专:





讛诪讗讬专讬

讝讛 砖讘讬讗专谞讜 砖谞砖讗诇讬谉 诇谞讚专讬诐 诇爪讜专讱 讛砖讘转 驻讬专讜砖讜 讗祝 讘砖讛讬讛 诇讛诐 驻谞讗讬 诪注专讘 砖讘转 诇讬砖讗诇 讜讻砖谞砖讗诇讬谉 讘砖讘转 诇驻谞讬 讞讻诐 讗讜诪专 讛讞讻诐 诇砖讜谉 讛转专 讛谞讚专 讻讚专讱 砖讛讜讗 讗讜诪专 讘讞讜诇 砖诇讗 谞讗诪专 讟诇讬 讜讗讻诇讬 讗诇讗 讘讗讘 讜讘注诇 砖讛诐 砖讜诇讟讬诐 注诇讬讛 讜诪讘讟诇讬诐 讘诇讘诐 讜诪讜专砖讬诐 诇讜诪专 诇讛 讚专讱 讛讻专讞 砖转讗讻诇 讗讘诇 讞讻诐 诇讗 讜讻谉 谞砖讗诇讬谉 讘砖讘转 讘讬谉 讘讬讞讬讚 诪讜诪讞讛 讘讬谉 讘砖诇砖讛 讛讚讬讜讟讜转 讜讗讬谉 讗讜诪专讬谉 砖讗诐 讬砖讗诇 讘砖诇砖讛 讛讚讬讜讟讜转 讬讛讗 谞专讗讛 讻讚谉 讗转 讛讚讬谉 砖讛专讬 诪讻诇 诪拽讜诐 谞砖讗诇讬谉 讗祝 讘拽专讜讘讬诐 讜讗祝 诪注讜诪讚 讜讗祝 讘诇讬诇讛 诪讛 砖讗讬谉 讻诇 讗诇讜 讘讚讬谉 讜注讜诪讚 砖讻转讘谞讜 讬砖 讗讜诪专讬诐 砖诇讗 住讜祝 讚讘专 砖讛讜讗 诪转注讻讘 讗诇讗 讗驻讬诇讜 诪讛诇讱 讗讜 诪转注住拽 讘讚讘专讬诐 讗讞专讬诐 讜讛讜讗 砖讗诪专讜 讞讬讬讗 讘专 专讘 砖讚讬 讙讬专讗 讜讘讚讬拽 专"诇 砖讛讬讛 诪驻专讬讞 讞抓 诇砖讞讜讟 讗转 讛注讜祝 讛驻讜专讞 讜讘讜讚拽 讘谞砖讗诇 讗诐 诪转讞专讟 讗诐 诇讗讜 讜讬砖 诇诪讚讬谉 诪讻讗谉 砖讛诇讻讛 讻讚讘专讬 讛讗讜诪专 驻讜转讞讬谉 讘讞专讟讛 砖讗诇讜 讛讬讬谞讜 爪专讬讻讬诐 诇驻转讞 讛讬讛 爪专讬讱 诇谞讜 讬讬砖讜讘 讛讚注转 讜诇讗 讛讬讬谞讜 诪转讬专讬谉 讘诪注诪讚 讜讻诇 砖讻谉 讘诪转注住拽 讗讜 讘专讻讜讘 讜诪讛诇讱 讜讛讜讗 砖讙讜专住讬谉 讻讗谉 讜讛转谞讬讗 讬专讚 专' 讙诪诇讬讗诇 诪谉 讛讞诪讜专 讜谞转注讟祝 讜讬砖讘 讜转讬专爪讜 专讘谉 讙诪诇讬讗诇 住讘专 讗讬谉 驻讜转讞讬谉 讘讞专讟讛 讻诇讜诪专 讜诇驻讬讻讱 讬砖讘 讜诪讻诇 诪拽讜诐 讬砖 讙讜专住讬谉 讘讛 专"讙 住讘专 驻讜转讞讬谉 讘讞专讟讛 讜诪驻专砖讬诐 砖讛讞讻诐 驻讜转讞 诇讜 讜诪讞讝专 讗讞专讬讜 诇诪爪讗 驻转讞 砖讬转讞专讟 注诇讬讜 讜讗讬谉 讝讛 讻驻讜转讞讬谉 讘讞专讟讛 讚注诇诪讗 讜诪讻诇 诪拽讜诐 讬砖 讗讜诪专讬谉 砖讗祝 诇讚注转 讛驻讜住拽讬诐 讘注诇诪讗 讗讬谉 驻讜转讞讬谉 讘讞专讟讛 讜诪爪专讬讻讬诐 驻转讞 砖注诇讬讜 讬讜转专 讛谞讚专 诪注讬拽专讜 诪讜讚讬诐 讛诐 砖讗祝 诪注讜诪讚 讻谉 砖诇讗 讛讜爪专讱 讘讙诪专讗 诇专讘讜转 诪注讜诪讚 讗诇讗 诇诇诪讚 砖讗讬谞讜 讻讚讬谉 讜诪讻诇 诪拽讜诐 讬砖讜讘 讛讚注转 讗讬谞讜 谞驻拽注 讘注诪讬讚讛 讗诇讗 砖讘诪讛诇讱 讗讜 讘诪转注住拽 讗讜 讘专讻讜讘 讗讬谞讜 讻诇讜诐 讗诇讗 诇讚注转 讛讗讜诪专 驻讜转讞讬谉 讘讞专讟讛 讜讬砖 讗讜诪专讬诐 砖讗祝 诇讚注转 讛讗讜诪专 驻讜转讞讬谉 讘讞专讟讛 诪讻诇 诪拽讜诐 爪专讬讱 砖诇讗 讬转讬专 讘讛讚讬讜讟讜转 讜讛诇讻讱 讻诇 砖讛讜讗 专讻讜讘 讗讜 诪讛诇讱 讗讜 诪转注住拽 讗住讜专 讜诪注讜诪讚 诪讜转专 讜诇讚注转 讛讗讜诪专 讗讬谉 驻讜转讞讬谉 讘讞专讟讛 讗祝 诪注讜诪讚 诇讗 讜讻谉 讻转讘谞讜讛 讘注讬专讜讘讬谉 驻专拽 讛讚专 住"讚 讘' 讜讻谉 注讬拽专:





砖讬讟讛 诪拽讜讘爪转

讜谞砖讗诇讬谉 谞讚专讬诐 砖讛诐 爪讜专讱 讛砖讘转. 讻讙讜谉 砖谞讚专 砖诇讗 诇讗讻讜诇 讜讛讗 讻讘讜讚 砖讘转 砖讬讗讻诇. 讙讘讬 讞讻诐 转谞讬 谞砖讗诇讬谉 砖砖讜讗诇讬谉 诇讛诐 砖讬转讬专谞讜 讗讘诇 讘注诇 讗驻讬诇讜 讘诇讗 砖讗诇转 讗砖转讜 诪讬驻专 诇讛. 砖讟讛.  


转讗 砖诪注 讗讬谉 诪驻讬专讬谉 讗诇讗 诇爪讜专讱 讛砖讘转 讗诇诪讗 讗转专讜讬讛讜 拽转谞讬 讚讛讗 住转诐 拽转谞讬 讗讬谉 诪驻讬专讬谉 讻诇诇 讗诇讗 诇爪讜专讱 讛砖讘转. 驻讬专讜砖. 讜转讬诪讛 讗诪讗讬 诇讗 诪拽砖讬 讘讛讚讬讗 讚拽转谞讬 诪讬驻专 注讚 砖诇讗 转讞砖讱 讜讗讬 砖诇讗 诇爪讜专讱 讗诪讗讬 讬驻专. 讜谞专讗讛 诇讬 讚诇讗讜 诪谞讚专讛 注诐 讞砖讬讻讛 诪讚拽讚拽 讚诪转谞讬' 砖诇讗 诇爪讜专讱 讚注诐 讞砖讻讛 谞诪讬 诪砖诪注 诪讜驻诇讙 诪讞砖讻讛 讜注讚讬讬谉 爪专讬讻讛 诇讗讻讬诇讛 讗讜 诇拽讬砖讜讟 讜讛讜讬 讛讬转专 诇爪讜专讱 砖讘转 讛讬诇讻讱 拽转谞讬 诪讬驻专 注讚 砖诇讗 转讞砖讬讱. 讗讘诇 诪讝讛 诪讚拽讚拽 讚诪转谞讬' 砖诇讗 诇爪讜专讱 谞诪讬 拽转谞讬 讚讬驻专 讚拽转谞讬 讞砖讻讛 讚讜拽讗 讗讬谞讜 讬讻讜诇 诇讛驻专 讛讗 诇讗 讞砖讻讛 讗驻讬诇讜 住诪讜讱 专讘讬注 砖注讛 讬驻专 讜讗诪讗讬 砖诇讗 诇爪讜专讱 讛讜讗 讚讘专讘讬注 砖注讛 诇讬讻讗 爪讜专讱 砖讘转 诇讗 诇讗讻讬诇讛 讜诇讗 诇拽讬砖讜讟 讛诇讻讱 诇讗 诪拽砖讬 讗诇讗 诪讚讬讜拽讗. 讜讘砖讬诇讛讬 砖讘转 诪拽砖讬 讜讛讗 讗谞谉 转谞谉 讛讻讬 讜讗讬谞讜 诪讚拽讚拽 讻诪讜 砖讛讜讗 诪讚拽讚拽 讘讻讗谉 讗诇讗 住讘讬专讗 诇讬讛 讚诪讚拽转谞讬 诪转谞讬转讬谉 讻诇 讛讬讜诐 讜转讜 诇讗 诪砖诪注 诇讬讛 讚砖诇讗 诇爪讜专讱 谞诪讬 讬驻专. 讜讗讬讻讗 诇诪讬诪专 砖讗讜转讛 住讜讙讬讗 住讚专讛 专讘 讗砖讬 讗讞专讬 讝讗转 砖转讬专抓 讛转诇诪讜讚 讚转谞讗讬 讛讬讗 讜转诇讛 讛讟注诐 讚砖诇讗 诇爪讜专讱 诇讗 诇诪讗谉 讚讗讬转 诇讬讛 诪注转 诇注转 讜诪讗谉 讚讗讬转 诇讬讛 讻诇 讛讬讜诐 住讘讬专讗 诇讬讛 讗驻讬诇讜 砖诇讗 诇爪讜专讱. 讜专讘讬 驻讬专砖 讘注谞讬谉 讗讞专 讜讗讬 讗驻砖专 诇驻专砖讛 砖讘诇砖讜谉 讛讝讛 谞专讗讬转 讬砖专讛 讜谞讻讜讞讛 讜讙诐 讛讜讗 诇砖讜谉 专讘讬 讻诪讜 砖驻讬专砖讛 诪转讞诇讛. 讛专讗"诐 讝"诇. 
讜讻转讘 专讘讬谞讜 讝"诇 讜讻讘专 讗讬驻住讬拽讗 讛诇讻转讗 讻诪讗谉 讚讗诪专 讻诇 讛讬讜诐 讛讬诇讻讱 诪驻讬专讬谉 谞讚专讬诐 讘砖讘转 讗驻讬诇讜 砖诇讗 诇爪讜专讱 讛砖讘转 驻讬专讜砖 讘讛驻专讛 讚讘注诇. 讜讛讬讻讗 讚谞讚专讛 砖诇讗 讘驻谞讬 讘注诇讛 讜砖诪注 讘注诇讛 讜讛驻专 诇讛 讜讛讬讗 诇讗 讬讚注讛 砖讛驻专 诇讛 讛驻专转讜 讛驻专讛 讚转谞讬讗 讗讬砖讛 讛驻专讛 讜讛' 讬住诇讞 诇讛 讘诪讛 讛讻转讜讘 诪讚讘专 讜讻讜诇讛 讻讚讗讬转讗 讘砖诇讛讬 讛诇讻讜转 砖讘转. 讜转谞谉 谞诪讬 讛讗砖讛 砖谞讚专讛 讘谞讝讬专 讜讛讬转讛 砖讜转讛 讬讬谉 讜诪讟诪讗讛 诇诪转讬诐 讛专讬 讝讜 住讜驻讙转 讗转 讛讗专讘注讬诐 讛驻专 诇讛 讘注诇讛 讜讛讬讗 诇讗 讬讚注讛 砖讛驻专 诇讛 讘注诇讛 讜讛讬转讛 砖讜转讛 讬讬谉 讜诪讬讟诪讗讛 诇诪转讬诐 讗讬谞讛 住讜驻讙转 讗转 讛讗专讘注讬诐. 专讘讬 讬讛讜讚讛 讗讜诪专 讗诐 讗讬谞讛 住讜驻讙转 讗转 讛讗专讘注讬诐 转住驻讜讙 诪讻转 诪专讚讜转 驻讬专讜砖 诪讚专讘谞谉. 讜讛诇讻转讗 讻专讘讬 讬讛讜讚讛 讚诇讬讻讗 讚驻诇讬讙 注诇讬讛. 讛专谞讘"讬 讝"诇 讘驻讬专讜砖讜 诇讛诇讻讜转 讛专诪讘"谉 讝"诇 谞讚专讬诐. 
讗诪专 诇讬讛 专' 讗讘讗 诇专讘 讛讜谞讗 讗诪专 专讘 讛讻讬 (讗驻讬诇讜) 驻讬专讜砖 讗讜诪专 讗转讛 诪砖诪讜 砖诇 专讘 专讘讱 讚讘专 讝讛 讗讜 诪讚注转讱. 讗诪专 诇讬讛 注谞讛 诇讜 专讘 讛讜谞讗 讗讬砖转讬拽 驻讬专讜砖 讻砖讚讘专转讬 讚讘专 讝讛 讘讘讬转 讛诪讚专砖 讗讬砖转讬拽 专讘 讜谞专讗讛 诇讬 砖讛讜讚讛 诇讚讘专讬. 讗诪专 诇讬讛 专' 讗讘讗 讗讬砖转讬拽谉 拽讗诪专转 讗讜 砖转讬拽' 诪讞诪转 砖讛讬讜 诪砖拽讬谉 讗讜转讜 讜诇讗 讛讬讛 讬讻讜诇 诇注谞讜转 诇讱 讜讛讻讬 讗诪专讬谞谉 讘拽讚讜砖讬谉 讗讬讻讗 讚讗诪专讬 诪讬砖转讗 讛讜讛 砖转讬 专讬砖 诇拽讬砖 讜诇讗 谞讜讚注 讗诐 讞诇拽 注诇 专讘讬 讬讜讞谞谉 讗讬 诇讗 讗诪专 诇讬讛 专讘 讛讜谞讗 诇专' 讗讘讗 讗讬砖转讬拽 讜讟注讛 专' 讗讘讗 讜诇讗 讛讘讬谉 诇砖讜谞讜 讬驻讛 讜讗诪专 诇讬讛 讗讬砖转拽谉 拽讗诪专转 讗讜 诇讛砖拽讜转讜 讗诪专转 砖讬驻讛 砖讗诇转讬 转讗 砖诪注 砖专讘 讛讜讚讛 诇专讘 讛讜谞讗. 砖讟讛.





诪讛专砖"讗 - 讞讬讚讜砖讬 讛诇讻讜转

专砖"讬 砖转讞砖讱 讜讗"讗 讛讚"讗 注诇讬讛谉 诪讘注讜讚 讛讚"讗 讘诇讬诇讛 讛住"讚:


讘专讗"砖 讛砖讘转 讛住"讚:


讘讚"讛 诪讗讬 讗专讬讗 讻讜' 诇讞砖讬讻讛 诇讗 讘注讬 诇诪讬讚拽 讚讗讬讻讗 讻爪"诇 诪驻专 讛住"讚 诇爪讜专讱 讛住"讚:


讜讗讞"讻 诪"讛 讜诇诪"讚 诪注转 诇注转 诇爪讜专讱 讛砖讘转 讗讬谉 砖诇讗 诇爪讜专讱 诇讗 讗诐 谞讚专讛 讻爪"诇:


讘讗"讚 讜讗祝 注诇 驻讬 砖讛讬讛 讬讻讜诇 讻爪"诇 讘砖讘转 讛住"讚 讘砖讘转 讛住"讚 谞讚专讬诐 讛住"讚:


专"谉 诇砖讗诇讛 讛住"讚 讻讚讬谞讗 讛住"讚 讟讜讘讗 讛住"讚:


讘讚"讛 讗砖拽讬讬谉 讻讜' 诇讜 专讘讬 讗讘讗 讻爪"诇:





专砖"砖

讙诪专讗 讜讗"讗 讻讜' 砖诇诇"爪 讛砖讘转 诇讗 诪讗讬 讗讬专讬讗 讞砖讻讛 讻讜'. 注讬' 讘诪驻专砖讬诐. 讜诇讻讗讜专讛 讬砖 诇驻专砖 讚讘讞砖讻讛 讛诇讗 砖讜讘 讗讬谉 讘讜 爪讜专讱 砖讘转. 讜讘讻讛"讙 讗驻讬' 讘转讜讱 讛讬讜诐 讗"讬 诇讛驻专:



专"谉 讚"讛 诪驻讬专讬谉 谞讚专讬诐 讘砖讘转. 讗"讚 讻讜' 讻讬讜谉 讚爪专讬讱 讞讻诐 讻讜' (讜讻讛"讙 驻讬专砖 讛专讗"砖). 讚讛讘注讬' 讛讬讗 讗驻讬' 诇诪"讚 诪注诇"注 讬砖 讙"讻 诪拽讜诐 诇讜诪专 讚诪驻讬专讬谉 讗祝 砖诇诇"爪 讜讚诇讗 讻讛转专转 讞讻诐 诪讟注诐 讛谞讝讻专. 讗讘诇 诇诪住拽谞讗 讚转诇讬讗 讘驻诇讜讙转转 诪砖讱 讝诪谉 讛驻专讛 注"讻 讛讟注诐 诪砖讜诐 砖注讛 注讜讘专转 讻讛讗"谞 讜诇讞谞诐 讛注诇讛讜 讘转讜专"注 讘住讜祝 砖讘转 讘爪"注:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 转谞讗讬 讛讬讗 讜讻讜'. 讛专诪讘"诐 诪讘讬讗 讗转 讛讛诇讻讜转 砖诪驻讬专讬谉 谞讚专讬诐 讘砖讘转 讘讬谉 诇爪讜专讱 讛砖讘转 讜讘讬谉 砖诇讗 诇爪讜专讱 讛砖讘转 讜砖谞砖讗诇讬谉 注诇 讛谞讚专讬诐 砖讛谉 诇爪讜专讱 砖讘转 讘驻讻"讚 诪讛诇' 砖讘转 (讛诇"讜) 讘讬谉 讛讛诇讻讜转 砖诇 诪诪爪讜讗 讞驻爪讱 讜讚讘专 讚讘专 砖讛谉 讘讻诇诇 讚讬谞讬 诪注砖讛 讞讜诇 讘砖讘转. 讜住讬讬诐 讛专诪讘"诐 砖讛驻专讛 讜砖讗诇讛 诪讜转专讜转 讻诇 讗讞转 讻讚讬谞讛 "砖讚讘专讬诐 讗诇讜 诪爪讜讛 讛谉". 讜诪转讘拽砖转 讛砖讗诇讛 讘诪讛 谞讞砖讘转 讛驻专讛 诇诪爪讜讛.
讜讬转讻谉 砖讛转讻讜讜谉 诇诪讛 砖讻转讘 讘住讜祝 讛诇' 谞讚专讬诐 (驻讬"讙 讛诇讻"讛) 讜讝"诇 讗诪专讜 讞讻诪讬诐 讻诇 讛谞讜讚专 讻讗讬诇讜 讘谞讛 讘诪讛, 讜讗诐 注讘专 讜谞讚专 诪爪讜讛 诇讛砖讗诇 注诇 谞讚专讜 讻讚讬 砖诇讗 讬讛讗 诪讻砖讜诇 诇驻谞讬讜 注讻"诇. 讛住专转 讛诪讻砖讜诇 讛讬讗 讛诪爪讜讛 讘讛驻专转 谞讚专讬诐. 讗讱 诇讗 讛讜谞讞 诇谞讜 讘讻讱 砖讛专讬 讛专诪讘"诐 住讬讬诐 砖诐 讜讝"诇 讘讚"讗 讘谞讚专讬 讗讬住专 讗讘诇 谞讚专讬 讛拽讚砖 诪爪讜讛 诇拽讬讬诪谉 讜诇讗 讬砖讗诇 注诇讬讛谉 讗诇讗 诪讚讜讞拽 砖谞讗' 谞讚专讬 诇讛' 讗砖诇诐 注讻"诇. 讜讘讛讬转专 讛讛驻专讛 讘砖讘转 讗讬谉 讛讘讞谞讛 讘讬谉 谞讚专讬 讗讬住讜专 诇讘讬谉 谞讚专讬 讛拽讚砖. 注讜讚 讬砖 诇讛转讘讜谞谉 讘诪讛 砖讛讙诪专讗 转讜诇讛 讗转 讚讬谉 讛讛驻专讛 讘砖讘转 讘砖讬注讜专 讬讜诐 砖诪注讜 鈥� 讗诐 讛讜讗 注讚 讞砖讬讻讛 讛讛驻专讛 讘砖讘转 诪讜转专转, 讗讘诇 讗诐 讛讜讗 诪注转 诇注转 讗讝 讛讛驻专讛 讗住讜专讛. 讜注讬讬谉 讘专"谉 讜讘专讗砖讜谞讬诐 注诇 讛讚祝 砖讛讛讘讚诇 讛讜讗 砖讗诐 讛驻专讛 诪注转 诇注转 讜讗驻砖专 诇讛驻专 讘讞讜诇 讗讞专讬 砖讘转 讗讬谉 爪讜专讱 砖讬驻专 讚讜拽讗 讘砖讘转, 讜诇讻谉 讗讬谉 讛讛驻专讛 讚讜讞讛 砖讘转. 诪讗讬讚讱 诇诪"讚 注讚 讞砖讬讻讛 讗"讗 诇讛驻专 讘讞讜诇 讗讞专讬 砖讘转 鈥� 讜诇讻谉 讛讛驻专讛 讚讜讞讛 讗转 讛砖讘转. 讗讱 讛专诪讘"诐 诇讗 讻转讘 讘诪砖谞讛 转讜专讛 讗转 讛讘讬讗讜专 讛讝讛. 注讜讚 注诇讬谞讜 诇讚讜谉 讘讗砖讛 砖谞讚专讛 讘注专讘 砖讘转 讜诇讗 讛驻专 诇讛 讘注诇讛 注讚 讛砖讘转 讜讻诇转讛 诪注转 诇注转 讘砖讘转 讛专讬 讬讜爪讗 诇驻讬 讗讜转讛 住讘专讗 砖讛讘注诇 讬讻讜诇 诇讛驻专 讘砖讘转 讗驻讬诇讜 讗诇讬讘讗 讚诪"讚 诪注转 诇注转 讻讬 讘诪拽专讛 讝讛 讗"讗 诇讜 诇讛驻专 讘诪讜"砖. 讜讻谉 讻转讘 讛专讗"砖 诇住讜讙讬讬谉. 讘专诐 诪驻砖讟讜转 讛讙诪专讗 鈥� 砖讗讬谞讛 诪讞诇拽转 讻讻讛 讜砖拽讜讘注转 砖讗诐 讛讛驻专讛 诪注转 诇注转 讛讛驻专讛 讘砖讘转 讗住讜专讛 鈥� 讗讬谞讛 诪讜专讛 讻讱.
诇讻谉 谞专讗讛 诇讜诪专 砖诇讚注转 讛专诪讘"诐 诪注砖讛 讛驻专讛 讻诪注砖讛 讞讜诇 转诇讜讬 讗诐 讛讛驻专讛 注讚 砖讞砖讬讻讛 讗讜 诪注转 诇注转. 讗诇讬讘讗 讚诪"讚 注讚 砖讞砖讬讻讛 讛驻专讛 讘砖讘转 讛讬讗 讞诇讜转 讛诪讜讙讘诇转 诇砖讘转, 讜讛讜讗讬诇 讞诇讜转 讛讛驻专讛 诪砖转讬讬讻转 诇砖讘转 注爪诪讛 讜诇讗 诇讞讜诇, 诇讻谉 讛讬讗 讘讻诇诇 讞驻爪讬 砖诪讬诐 讛谞注砖讬诐 讘砖讘转. 诪讗讬讚讱 讗诇讬讘讗 讚诪"讚 诪注转 诇注转 讞诇讜转 讛讛驻专讛 讛讬讗 讞诇讜转 砖讗讬谞讛 诪讜讙讘诇转 讜砖诪砖转讬讬讻转 讚讜拽讗 诇砖讘转 讜讛讛驻专讛 讛讜"诇 讞诇讜转 讛诪砖转讬讬讻转 讗祝 诇讞讜诇 讜诇讗讜 讚讜拽讗 诇砖讘转, 讜诇驻讬讻讱 讗讬谞谞讛 讘讻诇诇 讞驻爪讬 砖诪讬诐 讛谞注砖讬诐 讘砖讘转. 诇讗讜专 讝讛 讗讬谞讜 诪讚讜讘专 讘拽讬讜诐 诪爪讜讛 诪诪砖, 讻讬 拽讬讜诐 诪爪讜讛 诪诪砖 诪讜转专 讘砖讘转 讘讻诇 讗讜驻谉 讜诇讗讜 讚讜拽讗 讻砖诪讜讙讘诇 诇砖讘转 注爪诪讛. 讜谞讞砖讘 讘讻诇 讗讜驻谉 诇讞驻爪讬 砖诪讬诐 砖谞注砖讬诐 讘砖讘转. 讜讗讬诇讜 讞诇讜转 讛驻专讛 讗讬谞讛 拽讬讜诐 诪爪讜讛 诪诪砖 讗诇讗 注谞讬谉 讜讞诇讜转 砖诇 诪爪讜讛, 讻诇讜诪专 讛讻砖专 讜爪讜专讱 诪爪讜讛, 讜讘讻谉 讚讬谞讛 转诇讜讬 讘讗驻砖专讜转 砖转讞讜诇 讘讞讜诇 讗讜 专拽 讘砖讘转 讻讛谞"诇. 诇驻讬"讝 讗祝 讘爪讬讜专 砖讗砖讛 谞讚专讛 讘注"砖 讜诇讗 讛驻专 诇讛 讘注诇讛 拽讜讚诐 讛砖讘转 讗住讜专 诇讜 诇讛驻专 诇讛 讘砖讘转 诇诪"讚 讛驻专转 谞讚专讬诐 诪注转 诇注转 讻讬 讗注"驻 砖诇诪注砖讛 讗"讗 诇讜 诇讛驻专 讘诪讜"砖 注讻"讝 注爪诐 讞诇讜转 砖诐 讛讛驻专讛 讞砖讜讘讛 诇诪注砖讛 讞讜诇 讻讬 讗讬谉 讞诇讜转讛 诪讜讙讘诇转 诇砖讘转 讜讗讬谞讛 讘讻诇诇 讞驻爪讬 砖诪讬诐 讛谞注砖讬诐 讘砖讘转, 讜讚讜"拽 讛讬讟讘 讻讬 讘讻讱 诪讘讜讗专转 砖讬讟转 讛专诪讘"诐 诪讻诇 讛转诪讬讛讜转 讛谞"诇.
砖诐. 讙诪'. 讜谞砖讗诇讬谉 诇谞讚专讬诐 砖讛谉 诇爪讜专讱 讛砖讘转. 讛转专转 谞讚专讬诐 讗讬谞讛 讘讻诇诇 讚讬谉 讚注诇诪讗 讛讗住讜专 讘砖讘转, 讗讘诇 讗诐 讛讛转专讛 砖诇讗 诇爪讜专讱 砖讘转 讛讜"诇 诪注砖讛 讞讜诇 砖讗住讜专 讘砖讘转.
砖诐. 讙诪'. 讘讬讞讬讚 诪讜诪讞讛. 讘谞讜讙注 诇讬讞讬讚 诪讜诪讞讛 讛讜讘讗讛 讘专"谉 (讚祝 讻讙. 讚"讛 讜讛讬转专 谞讚专讬诐 讜讻讜') 诪讞诇讜拽转 讘讬谉 讛专诪讘"谉 诇讘讬谉 讛专诪讘"诐. 诇讚注转 讛专诪讘"谉 讬讞讬讚 诪讜诪讞讛 讛诪转讬专 谞讚专讬诐 讛讜讗 住诪讜讱, 讜讗讬诇讜 讛专诪讘"诐 (驻专拽 讜' 诪讛诇' 砖讘讜注讜转 讛诇"讛) 住讜讘专 砖讗驻讬诇讜 讞讻诐 诪讜讘讛拽 砖讗讬谞讜 住诪讜讱 诪转讬专 谞讚专讬诐. 讜注讬讬谉 诇拽诪谉 (讚祝 注讞.) 讘专"谉 讚"讛 讘讬讞讬讚 诪讜诪讞讛. 讜谞专讗讛 砖诇驻讬 讛专诪讘"谉 讛转专转 谞讚专讬诐 诪讛讜讜讛 讞诇讜转 讛讜专讗讛, 讜讛讜专讗讛 诪讚讗讜专讬讬转讗 讝拽讜拽讛 诇住诪讜讱. 诪讗讬讚讱 讛专诪讘"诐 住讜讘专 砖讛转专转 谞讚专讬诐 诪讛讜讜讛 诪转讬专 诪讬讜讞讚 讜讗讬谞讛 转诇讜讬讛 讘讞诇讜转 砖诐 讛讜专讗讛 讘讻讛转"讻 讜诇讻谉 讗祝 诪讬 砖讗讬谞讜 住诪讜讱 诇讛讜专讗讛 讘讻讛转"讻 讬讻讜诇 诇讛转讬专 谞讚专.38
讜注诇讬谞讜 诇注诪讜讚 注诇 讛讘讞谞转 讛讙诪' 讘讬谉 讬讞讬讚 诪讜诪讞讛 诇讘讬谉 砖诇砖讛 讛讚讬讜讟讜转 讗诇讬讘讗 讚砖讬讟讜转讬讛诐 讛砖讜谞讜转 砖诇 讛专诪讘"诐 讜讛专诪讘"谉, 讜讝"诇 讛讙诪' 住讘专 专讘 讬讜住祝 诇诪讬诪专 谞砖讗诇讬谉 谞讚专讬诐 讘砖讘转 讘讬讞讬讚 诪讜诪讞讛 讗讬谉 讘砖诇砖讛 讛讚讬讜讟讜转 诇讗 诪砖讜诐 讚诪讞讝讬 讻讚讬谞讗 注讻"诇. 讜谞专讗讛 诇驻讬 讛专诪讘"谉 砖诪讗讞专 砖讬讞讬讚 诪讜诪讞讛 讛讜讗 住诪讜讱 讜诪讜专讛 讛讜专讗讛 转讜讻谉 讛讛讜专讗讛 讛讜讗 砖讛谞讚专 讛讜讗 讟注讜转. 讗诪谞诐 讛讞讻诐 讗讬谞讜 讛诪转讬专, 讗讱 注讬拽专 讛讜专讗转讜 砖讛谞讚专 讟注讜转 讜讛讜转专 讛谞讚专 诪讗诇讬讜 砖讻谉 讻诇 谞讚专 讟注讜转 讘讟诇 诪注讬拽专讜. 讜讬讜爪讗 砖讗讬谉 讻讗谉 诪注砖讛 讚讬讬谉 讻讬 讗讬谉 讛讞讻诐 注爪诪讜 讛诪转讬专 讗诇讗 讚讬谉 砖诪讬诐 讛讜讗 讛诪转讬专 讜诪讜转专 讘砖讘转. 讙' 讛讚讬讜讟讜转 诇注讜诪转 讝讛 诪讛讜讜讬诐 讞驻爪讗 砖诇 讘"讚 讜讚讬谞讬讛诐 讚讬谉 讘讻讛转"讻 讜诇驻讬讻讱 讗住讜专 诇讛诐 诇讚讜谉 讛讬转专 谞讚专讬诐 讘砖讘转.
诇砖讬讟转 讛专诪讘"诐 讞讻诐 讗讬谞讜 诪讜专讛 讛讜专讗讛 讻讬 讗讬谉 诇讜 住诪讬讻讛 诇讛讜专讜转. 讛讞讻诐 砖讗讬谞讜 讘专 讚讬谉 讻诇诇 诪转讬专 讗转 讛谞讚专 讬砖讬专 讘诇讬 讛讜专讗讛. 讜诇讻谉 诪讜转专 诇讜 诇讛转讬专 谞讚专 讘砖讘转 讻讬 讗讬谞讜 住诪讜讱 讜讗讬谞讜 讘专 讛讜专讗讛 讜诇讗 讘专 讚讬谉 讻诇诇.
砖诐. 讙诪'. 讗驻讬诇讜 诪注讜诪讚 讗驻讬诇讜 讘拽专讜讘讬诐 讜讗驻讬诇讜 讘诇讬诇讛. 诇砖诐 讘讬讗讜专 讛拽讜诇讜转 讘讛转专转 讛谞讚专讬诐 谞专讗讛 砖注诇讬谞讜 诇讛谞讬讞 砖讗注"驻 砖讙' 讛讚讬讜讟讜转 诪讛讜讜讬诐 讞驻爪讗 砖诇 讘"讚 讘讻诇 讝讗转 讘讛转专转 谞讚专讬诐 诇讬讻讗 讛诇讻讛 砖诇 讬砖讬讘转 讘"讚. 讛谞讛 讛讞诇讜转 砖诇 讬砖讬讘转 讘"讚 讘讘"讚 讚注诇诪讗 诪讘讜讗专转 讘专诪讘"诐 讘驻"讙 诪讛诇' 住谞讛讚专讬谉 (讛诇"讗-讚' 讜讘讛诇"讝) 讜讝"诇 注讚 讗讬诪转讬 讬讜砖讘讬谉 讛讚讬讬谞讬谉 讘讚讬谉 住谞讛讚专讬 拽讟谞讛 讜讘讬"讚 砖诇 砖诇砖讛 讬讜砖讘讬谉 诪讗讞专 转驻诇转 讛砖讞专 注讚 住讜祝 砖砖 砖注讜转 讘讬讜诐 讗讘诇 讘讬转 讚讬谉 讛讙讚讜诇 讛讬讜 讬讜砖讘讬谉 诪转诪讬讚 砖诇 砖讞专 注讚 转诪讬讚 砖诇 讘讬谉 讛注专讘讬诐 讜讻讜' 讗讬谉 讘讬"讚 砖诇 注"讗 爪专讬讻讬谉 砖讬讛讬讜 讬讜砖讘讬谉 讻讜诇谉 讻讗讞讚 讘诪拽讜诪谉 砖讘诪拽讚砖 讻讜' 讻诇 诪讬 砖讛讬讛 诇讜 注住拽 讬爪讗 诇注砖讜转 讞驻爪讜 讜讞讜讝专 讜讛讜讗 砖诇讗 讬驻讞转讜 诪讻"讙 讬讜砖讘讬谉 转诪讬讚 讻诇 讝诪谉 讬砖讬讘转谉 讜讻讜' 讗讬谉 诪转讞讬诇讬谉 讗转 讛讚讬谞讬谉 讘诇讬诇讛 讻讜' 讻诇 讘讬"讚 砖诇 讬砖专讗诇 砖讛讜讗 讛讙讜谉 砖讻讬谞讛 注诪讛诐. 诇驻讬讻讱 爪专讬讻讬谉 讛讚讬讬谞讬诐 诇讬砖讘 讘讗讬诪讛 讜讬专讗讛 讜注讟讬驻讛 讜讻讜讘讚 专讗砖 讜讗住讜专 诇讛拽诇 专讗砖 讗讜 诇砖讞拽 讗讜 诇住驻专 讘砖讬讞讛 讘讟讬诇讛 讘讘讬转 讚讬谉 讗诇讗 讘讚讘专讬 转讜专讛 讜讞讻诪讛 注讻"诇. 讛讚讬讬谞讬诐 讞讬讬讘讬诐 诇讚讜谉 讚讜拽讗 诪转讜讱 讻讜讘讚 专讗砖 讜讬砖讬讘转 讛讚讬讬谞讬诐 讘讘讬"讚 讚注诇诪讗 诪讛讜讜讛 讞诇讜转 砖诇 讻讜讘讚 专讗砖 讘砖注转 讛讚讬谉. 讛诇讻讛 讝讜 拽讬讬诪转 讘讘讬"讚 讚注诇诪讗, 讗讜诇诐 讛转专转 谞讚专讬诐 诪转讘爪注转 讙诐 讘诇讬 讻讜讘讚 专讗砖 讜诇驻讬讻讱 讗讬谞讛 爪专讬讻讛 讬砖讬讘转 讘"讚 讜讘"讚 诪转讬专 谞讚专讬诐 讗祝 诪注讜诪讚. 讻讚讬 诇讛讚讙讬砖 讝讗转 住讬驻专讛 讛讙诪专讗 (讚祝 注讜:) 砖讞讬讬讗 讘专 专讘 砖讚讬 讙讬专讗 讜讘讚讬拽, 讝讗转 讗讜诪专转 砖讛讬转专 谞讚专讬诐 讞诇 讘诇讬 讻讜讘讚 讛专讗砖 讜讬砖讬讘讛 诇讚讬谉.39 讜谞专讗讛 砖讗祝 诇讬诇讛 讛诇讻讛 讘讬砖讬讘转 讛讚讬讬谞讬诐 讜讻驻讬 砖驻住拽 讛专诪讘"诐 砖讗讬谉 讬讜砖讘讬诐 诇讛转讞讬诇 讚讬谉 讘诇讬诇讛, 讜诪讗讞专 砖讗讬谉 讬砖讬讘转 讘讬"讚 讘讛转专转 讛谞讚专讬诐 讛"讛 砖讗讬谉 驻住讜诇 诇讬诇讛.
讗砖专 诇拽讘讬注转 讛驻住讜诇讬诐 讘讛转专转 谞讚专讬诐 谞专讗讛 诇讜诪专 砖驻住讜诇 诇讚讬谉 讚注诇诪讗 诪讜讙讘诇 诇讚讬谉 讛诪转讬讬讞住 诇讙讘专讗 讛注讜诪讚 诇讛砖驻讟 鈥� 讻诪讜 讘讚讬谞讬 诪诪讜谞讜转 讜讘讚讬谞讬 谞驻砖讜转. 讚讬讬谞讬诐 驻住讜诇讬诐 诇讚讜谉 拽专讜讘讬讛诐 讻砖讛拽专讜讘讬诐 谞砖驻讟讬诐 诇驻谞讬讛诐. 讜讗讬诇讜 讘讛转专转 谞讚专讬诐 讗讬谉 谞讬讚讜谉 讜讗讬谉 讙讘专讗 砖注讜诪讚 诇讚讬谉 讻讬 诇注谞讬谉 讝讛 讛讬讗 讻讞诇讜转 砖诇 讗讬住讜专 讜讛讬转专 讜讗讬谉 讛讛讬转专 讞诇 讻讛讜专讗讛 注诇 讛讙讘专讗 讗诇讗 诇讛转讬专 讗转 讛讗讬住讜专. 讛诪讘拽砖 讛转专讛 诇谞讚专讜 讚讜诪讛 诇诪讬 砖讬砖讗诇 砖讗诇转 讻砖专讜转 砖诇 转专谞讙讜诇转讜 诇驻谞讬 住谞讛讚专讬谉 砖讘讜讚讗讬 讙诐 拽专讜讘讬 讘注诇 讛转专谞讙讜诇转 讛讬讜砖讘讬诐 讘住谞讛讚专讬谉 讻砖专讬诐 诇讛讜专讜转 砖讻谉 讛讜专讗转诐 诪转讬讬讞住转 诇转专谞讙讜诇转 讜诇讗 诇讘注诇. 讻谉 讛讚讘专 讘讛转专转 谞讚专讬诐: 拽专讜讘讬 讘注诇 讛谞讚专 讬讻讜诇讬诐 诇讛转讬专 谞讚专讜 讻讬 讛讬转专诐 诪讻讜讜谉 诇讗讬住讜专 讜诇讗 诇讙讘专讗.40 讜诪讗讞专 砖拽专讜讘讬诐 诇谞砖讗诇 诪转讬专讬诐 讗转 谞讚专讜 讛"讛 砖拽专讜讘讬诐 讝讛 诇讝讛 讻砖专讬诐 诇讛讬讜转 讘讘"讚 讗讞讚 砖诇 讛转专转 谞讚专讬诐. 专拽 讘讚讬谉 讚注诇诪讗 砖讛拽专讜讘讬诐 诇谞讬讚讜谉 驻住讜诇讬诐 诇讚讜谉 讞诇 讗祝 讚讬谉 砖讗诐 砖谞讬 讚讬讬谞讬诐 拽专讜讘讬诐 讝讛 诇讝讛 讛诐 驻住讜诇讬诐. 讜讗讬诇讜 讘讛转专转 谞讚专讬诐 砖拽专讜讘 诇谞砖讗诇 讻砖专 讛"讛 砖砖谞讬 拽专讜讘讬诐 讝讛 诇讝讛 讻砖专讬诐 诇讛讬讜转 讘讘讬"讚.41 注讜讚 讬转讻谉 砖砖谞讬 拽专讜讘讬诐 讝讛 诇讝讛 驻住讜诇讬诐 诇砖讘转 讘讬讞讚 讘讚讬谉, 讜诪讗讞专 砖讗讬谉 讬砖讬讘转 讘讬"讚 讘讛转专转 谞讚专讬诐 讗讬谉 驻住讜诇 砖谞讬 拽专讜讘讬诐 讞诇.
诇讗讜专 讛讗诪讜专, 诪讜住讘专 驻住拽讜 砖诇 诪专谉 讛讙讗讜谉 专注"讗 讝爪"诇 砖讗砖讛 驻住讜诇讛 诇讛转专转 谞讚专讬诐 讛诪讛讜讜讛 讞诇讜转 讚讬谉, 讜讗讬谉 讛讗砖讛 讚讜诪讛 诇拽专讜讘讬诐 砖讛诐 讻砖专讬诐 诇讛转专转 谞讚专讬诐 诪讟注诐 砖驻住讜诇 拽讜专讘讛 诇讗 砖讬讬讱 讜讻讚谞"诇.42
讘讻讱 讙诐 诪讜讘谉 诇诪讛 诪转讬专讬谉 谞讚专讬诐 讘砖讘转 讻讬 讗讬住讜专 讛讚讬谉 讘砖讘转 讞诇 专拽 讻砖讬砖 讬砖讬讘转 讘讬"讚 讜讛讬讗 砖讗住讜专讛 讘砖讘转, 讜诪讗讞专 砖讗讬谉 讬砖讬讘转 讘讬"讚 讘讛转专转 讛谞讚专讬诐 诪讜转专转 讛讬讗 讘砖讘转.
讜讛谞讛 驻砖讟讜转 讚讘专讬 讛专讗讘"讚 讘驻讬"讗 诪住谞讛' (讛诇"讞, 注讬讬"砖) 诪讜专讛 砖讗祝 讘讘讬"讚 谞讗诪专 讛讚讬谉 砖诇 谞诪爪讗 讗' 诪讛谉 拽专讜讘 讗讜 驻住讜诇 讻讜诇诐 讘讟诇讬诐. 诇驻讬"讝 讬诇"注 讗诐 讗砖讛 转砖讘 讘讘讬"讚 砖诇 讛转专转 谞讚专讬诐 讛讗诐 转驻住讜诇 讗转 砖讗专 讛讗谞砖讬诐 讗讜 诇讗. 讜诪住转讘专 砖诇讗 转驻住讜诇 讗讜转诐 讻讬 讚讬谉 谞诪爪讗 讗' 诪讛谉 讜讻讜' 讞诇 讚讜拽讗 讘讬砖讬讘转 讘讬"讚. 讗讜诇诐 讘讛转专转 谞讚专讬诐 诇讬讻讗 讞诇讜转 讬砖讬讘转 讘讬"讚 讜讛讜"诇 讙' 讚讬讬谞讬诐 砖讗讬谉 讘讬谞讬讛诐 爪讬专讜祝 诇讛讜讜转 讞驻爪讗 砖诇 讘讬"讚 讗讞讚 讜诇讗 讬讞讜诇 讗讬驻讜讗 讚讬谉 谞诪爪讗 讗' 诪讛谉 讜讻讜'.43
38 注讻"讝 讗祝 诇专诪讘"诐 讛转专转 谞讚专讬诐 谞讬转谞转 诇讛讜专讗转 住诪讜讱 讜讻讚驻住拽 讘驻"讚 诪讛诇' 住谞讛讚专讬谉 (讛诇"讞) 砖住讜诪讻讬谉 诇讛转专转 谞讚专讬诐. 讜讛"讛 砖住讜诪讻讬诐 诇讻诇 砖讗诇转 讗讬住讜专 讜讛讬转专 讜讻讙讜谉 讞诇讜转 讛住诪讬讻讛 诇驻讬 讛专诪讘"诐 诇专讗讬讬转 讻转诪讬诐, 注讬"砖. 诪讗讬讚讱 讗诇讬讘讗 讚讛专诪讘"谉 讛讜专讗转 住诪讜讱 诪注讻讘转 讘讛转专转 谞讚专讬诐. 讗讱 诇讗 讘讬"讚 砖诇 讙' 讚讬讬谞讬诐 讻讬 讗讬住讜专讬谉 讛讜讗 讜诇讗 讚讬谞讬 诪诪讜谞讜转 讗讜 讚讬谞讬 谞驻砖讜转 讜讚讬 讘讞讻诐 讗讞讚. 讘专诐 讙讬专讜转 讜讞诇讬爪讛 爪专讬讻讜转 讘讬"讚 砖诇 讙' 讻讬 讗注"驻 砖讗讬住讜专讬谉 讛谉 注讻"讝 拽讬讬诪讜转 讙讝讬讛"讻 诪讬讜讞讚讜转 讘讻诇 讗' 讜讗' 诇讞讬讬讘 讘讛谉 讘讬"讚 砖诇 讙'.
讜注诇讬谞讜 诇讚注转 砖讻砖住诪讜讱 诪讜专讛 讘注谞讬谞讬 讗讬住讜专 讜讛讬转专 讞诇讜转 砖诐 讛讜专讗讛 讞诇讛. 讜讗讬诇讜 讘讝讛"讝 讻砖讞讻诐 诪讜专讛 砖讗诇转 讗讬住讜专讬谉 讗讬谉 讞诇讜转 讛讜专讗讛 诪讚讗讜专讬讬转讗 讜讗讬谞讛 讗诇讗 讙讬诇讜讬 诪讬诇转讗 讘注诇诪讗 砖讻讱 讛讛诇讻讛. 讘讚专讱 讝讜 讘讬讗专 讛讙专"诪 讝爪"诇 讗转 讛诪讬诇讬诐 讘转驻讬诇讛 - "讛砖讬讘讛 砖讜驻讟讬谞讜 讻讘专讗砖讜谞讛 讜讬讜注爪讬谞讜 讻讘转讞讬诇讛" - "砖讜驻讟讬谞讜" 专"诇 讚讬讬谞讬诐 讛讚谞讬诐 讚讬谞讬 转讜专讛 讜讻诪讜 讘讬"讚 砖诇 讻"讙 讜注"讗. "讜讬讜注爪讬谞讜" 专"诇 住诪讜讻讬诐 诇注谞讬谞讬 讗讬住讜专 讜讛讬转专. 讻讬 讘讝讛"讝 讗讬谉 诇谞讜 讞诇讜转 砖诐 讛讜专讗讛 诪讚讗讜专讬讬转讗 讻诇 讝诪谉 砖讘注讜"讛 讗讬谉 住诪讬讻讛. 诇注"诇 讘注讝讛"讬 讛住诪讬讻讛 转讜讞讝专 诇诪拽讜诪讛 讜谞讝讻讛 诇讞诇讜转 砖诐 讛讜专讗讛 诪讚讗讜专讬讬转讗 (诪讜"专 讝爪"诇).
39 讛砖讜讜讛 讚讘专讬 专砖"讬 讜讛专"谉.
40 注讬讬谉 讘专砖讬诪讜转 砖讬注讜专讬诐 诇砖讘讜注讜转 讜谞讚专讬诐 讞诇拽 讗' 讚祝 爪"讞 讜讘讚祝 拽诪"讟, 讜砖诐 诪讘讜讗专 砖讞诇讜拽讬诐 讛专诪讘"诐 注诐 转讜住' 讛讗诐 讛转专转 谞讚专讬诐 诪砖转讬讬讻转 专拽 诇讗讬住讜专 讛谞讚专 讗讜"讚 讗祝 诇讙讘专讗 讛谞砖讗诇 讛讬转专 谞讚专讜 诪讛讞讻诐, 讜谞"诪 诇砖诇讬讞 砖诇 讛谞砖讗诇 诇讘拽砖 讛转专讛, 注讬讬"砖 讜讛讚讘专讬诐 谞注讬诪讬诐.
41 诇驻讬"讝 爪"注 讘拽讬讚讜砖 讛讞讚砖. 注讬讬谉 讘专诪讘"诐 驻专拽 住"讝 诪讛诇' 注讚讜转 (讛诇' 讚' - 讛') 讝"诇 讜讻谉 砖讗专 诪讬谞讬 驻住讜诇讬谉 讻砖诐 砖驻讜住诇讬谉 讘注讚讜转 讻讱 驻讜住诇讬谉 讘讚讬讬谞讬诐 讜诇驻讬讻讱 讗讬谉 住讜诪讻讬谉 讘住谞讛讚专讬谉 砖谞讬诐 讛拽专讜讘讬诐 讝讛 诇讝讛 讜讻讜' 讗讘诇 讗诇讜 砖诪讜住讬驻讬谉 注讚 砖讘注 诇注讘专 讛砖谞讬诐 讜讻讜' 讬专讗讛 诇讬 砖讗诐 讛讬讛 讘讛谉 拽专讜讘讬诐 讗讬谉 讘讻讱 讻诇讜诐 注讻"诇. 讜注"注 讘驻' 讬"讗 诪讛诇' 住谞讛讚专讬谉 (讛诇"讝) 讜讘驻专砖"讬 诇住谞讛讚专讬谉 (讚祝 诇讜.) 讚"讛 讛讟诪讗讜转 讜讛讟讛专讜转. 讜爪"诇 砖讘拽讛"讞 讬砖 讚讬谉 诪讬讜讞讚 讛驻讜住诇 拽专讜讘讬诐 诇诪专讜转 住讘专转 专讘讬谞讜. 讜讬转讻谉 砖诪拽讜专讜 讘讙诪专讗 专"讛 (讚祝 讻讛:) 讝"诇 讗诪专 拽专讗 讻讬 讞拽 诇讬砖专讗诇 讛讜讗 诪砖驻讟 诇讗诇拽讬 讬注拽讘 讗讬诪转 讛讜讬 讞拽 讘讙诪专 讚讬谉 讜拽讗 拽专讬 诇讬讛 专讞诪谞讗 诪砖驻讟 诪讛 诪砖驻讟 讘讬讜诐 讗祝 讛"谞 讘讬讜诐 注讻"诇, 讜讛讙诪专讗 拽讜讘注转 注"驻 讙讝讬讛"讻 砖讻诇 讚讬谞讬 诪砖驻讟 讞诇讬诐 讘讘"讚 砖诇 拽讛"讞 讜讛"讛 诇诪讚讬诐 砖讚讬讬谞讬诐 讛拽专讜讘讬诐 讝讛 诇讝讛 驻住讜诇讬诐 诇讘讬"讚 砖诇 拽讛"讞. 讜注讬讬谉 砖诐 讘讙诪专讗 砖讗注"驻 砖诪讜诪讞讛 诇专讘讬诐 讚谉 讚讬谞讬 诪诪讜谞讜转 讬讞讬讚讬 注讻"讝 拽讛"讞 讞诪讜专 讜讝拽讜拽 诇讘"讚 砖诇 砖诇砖讛 注"驻 讙讝讬讛"讻 讜讝"诇 讜讗讬诪讗 讛讻讗 谞诪讬, 讗讬谉 诇讱 诪讜诪讞讛 诇专讘讬诐 讘讬砖专讗诇 讬讜转专 诪砖讛 专讘讬谞讜 讜拽讗诪专 诇讬讛 讛拽讘"讛 注讚 讚讗讬讻讗 讗讛专谉 讘讛讚讱 讚讻转讬讘 讜讬讗诪专 讛' 讗诇 诪砖讛 讜讗诇 讗讛专谉 讘讗专抓 诪爪专讬诐 诇讗诪专 讛讞讚砖 讛讝讛 诇讻诐 注讻"诇. (讜爪"注, 讛讬讗讱 讛爪讟专驻讜 讗讛专谉 注诐 诪砖讛 专讘讬谞讜 诇拽讬讛"讞 - 讛专讬 砖谞讬诐 讛拽专讜讘讬诐 讝讛 诇讝讛 驻住讜诇讬诐 诇讘"讚 砖诇 拽讛"讞 讻讚谞"诇). 讜注讬讬谉 讘砖讬注讜专讬诐 诇诪注诇讛 (讚祝 讙') 讘诪谞讬谉 讗讘 讜讘谞讜 诇诪谞讬谉 讛住谞讛讚专讬谉 讘诪砖讗 讜诪转谉 讜讘讛住讘专 讛讙专"讞 讝爪"诇 诇驻住拽 讛专诪讘"诐. 讜讛讜讗 诪注讬谉 住讘专转 专讘讬谞讜 讻讗谉 诇注谞讬谉 讛转专转 谞讚专讬诐 砖讞住专 讙诪专 讚讬谉 注诇 谞讬讚讜谉. 讜诇驻讬"讝 讬转讻谉 砖讝讛 讛讛讘讚诇 讘讬谉 砖诇砖讛 诇拽讛"讞 诇讝' 讘注讬讘讜专 讛砖谞讛 - 砖诇砖诇砖讛 讬砖 讻诇 讚讬谞讬 讘"讚 讜诪砖驻讟 讜讗讬诇讜 讛砖讘注讛 讘讗讬诐 专拽 诇讛讜专讜转 讗转 注讬讘讜专 讛砖谞讛 讜诇讗 诇拽讘注 讗转 讞诇讜转 讛诪砖驻讟, 讜注讬讬谉 讘专讚讘"讝 砖诐.
42 爪"注 讘讚讬谉 专砖注 诇注谞讬谉 讛转专转 谞讚专讬诐, 讜诇驻讬 讛讛住讘专 砖诇 诪专谉 讛专讘 讝爪讜拽"诇 诪住转讘专 砖专砖注 驻住讜诇. 讜讬转讻谉 砖专砖注 驻住讜诇 讗讱 讜专拽 讻砖讬砖 讬砖讬讘转 讘讬"讚 讜诇讻谉 讻砖专 诇讛转专转 谞讚专讬诐. 讜讗砖讛 砖讜谞讛 诪专砖注 砖讗讬谞讛 讘转 讚讬谉 讘讻诇诇, 注讬讬谉 讘砖讬注讜专讬诐 诇专讬砖 驻' 砖讘讜注转 讛注讚讜转, 讜讗讻诪"诇, 注讬讬"砖.
43 注讬讬谉 诇诪注诇讛 讘讚祝 讛专讗砖讜谉 砖诇 讛专砖讬诪讜转 砖专讘谞讜 讝爪"诇 讚谉 讘讗砖讛 砖讛讬讗 注讚讛 讗诐 讬砖 讚讬谉 谞诪爪讗 讗讞讚 诪讛诐 拽专讜讘 讗讜 驻住讜诇 诪砖讜诐 砖讛讬讗 诪讜驻拽注转 诇讙诪专讬 诪讚讬谉 注讚, 讜讗讜转讛 住讘专讗 砖讬讬讻转 讙诐 讘讚讬讬谉 诇讛转专转 谞讚专讬诐. 讜注讬讬谉 讘专砖讬诪讜转 砖讬注讜专讬诐 诇砖讘讜注讜转 讜谞讚专讬诐 讞诇拽 讗' 讚祝 拽"谞.

